Silvanus Lévi
Silvanus Lévi (Sylvain Lévi; natus Lutetiae die 28 Martii 1863; mortuus ibidem die 30 Octobris 1935), Indologus, fuit professor Scholae Studiorum Superiorum Practicae et ab anno 1890 professor apud Collegium Franciae. Fuit ab anno 1928 1935 usque praeses Societatis Asiaticae. Silvanus Lévi recensuit textus nonnullos Sanscritos; interpretationi linguae seu linguarum Tocharicarum operam dedit. Inter discipulos eius fuerunt Paulus Pelliot, Alfredus Foucher. Fuit per multos annos particeps et anno 1920 praeses Consociationis Israeliticae Universalis; anno 1898 de re Alfredi Dreyfus epistulam publicam conscripsit.